EkBass/fiwiki-20250220-pages-articles huggingface dataset:
Vippaa mulle viitonen

Vippaa mulle viitonen on alun perin Jay Gorneyn ja E. Y. Harburgin tekemä kappale ”Brother, Can You Spare Me a Dime”. Kappaleen alkuperäislevytys on vuodelta 1932. Aapeli Vuoristo (toim.): Suuri toivelaulukirja 6, s. 214. Helsinki: Musiikki Fazer ja Suuri Suomalainen Kirjakerho, 1987. ISBN 951-643-681-1. Suomessa kappaleen on levyttänyt Fredi vuonna 1972 ilmestyneen singlensä Kun rakkaus voittaa toisena kappaleena. (Singlen etiketissä tekijätiedoiksi on merkitty Jay Corney ja Ey Harburg.) Suomenkieliset sanat on tehnyt Vexi Salmi. Sovituksesta ja orkesterin johdosta vastaa Nacke Johansson. Laulun alkuperäisversio kertoi 1930-luvun lamasta Yhdysvalloissa. Salmi on kertonut ottaneensa alkuperäisversiosta omaan sanoitukseensa vain idean: ”Mitä järkeä olisi ollut kertoa amerikkalaisen laman historiasta, joka suomalaisille ja varsinkin iskelmänostajille oli täysin vieras asia. Muutin paikan Petsamoksi, mutta pidin saman tunnelman.” Salmen sanoituksessa sotaveteraani muistelee kadonnutta nuoruuttaan ja sodassa menetettyä Petsamoa, jolloin kappale assosioituu vahvasti Suomen historiaan. Pekka Gronow, Jukka Lindfors ja Jake Nyman (toim.): Suomi soi 1: Tanssilavoilta tangomarkkinoille, s. 296. Helsinki: Tammi, 2004. Levy-yhtiö on Philips ja singlen luettelotunnus 6034 028. Musiikkikustantaja on Fazer ja valmistusmaa Suomi. Kappale on Fredin kokoelma-albumilla 20 suosikkia – Kolmatta linjaa takaisin (1995) ja 60-vuotisjuhlalevyllä Kaikki parhaat (2002). Laulun levytti suomeksi ensimmäisen kerran Per-Erik Förars Reino Helismaan käännöksenä nimellä Lainaat mulle lantin kait vuonna 1959. Levytys jäi kuitenkin varsin vähälle huomiolle. Jukka Pennanen ja Kyösti Mutkala: Reino Helismaa: jätkäpoika ja runoilija, s. 366. Porvoo-Helsinki: WSOY, 1994. == Myöhemmät vaiheet == Sielun Veljet -yhtye on levyttänyt kappaleesta live-version nimimerkillä Kullervo Kivi & Gehenna -yhtye. Kappale on kolme CD:tä sisältävällä julkaisulla Musta laatikko (1991). Esitys on taltioitu Vanhalla ylioppilastalolla 9. maaliskuuta 1990. Kappale on myös Sielun Veljien Onnenpyörä-EP:n laajennetulla CD-versiolla, joka ilmestyi vuonna 2005. Vuonna 1995 kappale oli mukana suomalaislaulaja Bablon albumilla Paikka auringossa. Versio on myös Bablon kokoelmalevyllä 20 suosikkia – Paikka auringossa (1997). == Lähteet == * Fredi s. Kun rakkaus voittaa (Philips 6034 028) 1972 === Viitteet === Luokka:Fredin kappaleet Luokka:Vuoden 1972 kappaleet Luokka:Vexi Salmen sanoittamat kappaleet Luokka:Suomalaiset käännöskappaleet
Vippaa mulle viitonen (täsmennyssivu)

Vippaa mulle viitonen voi viitata seuraaviin asioihin: * "Vippaa mulle viitonen", Vexi Salmen suomentama käännösiskelmä vuodelta 1972. * Vippaa mulle viitonen, Philippe Moran dokumentaarinen lyhytelokuva vuodelta 1975. * Vippaa mulle viitonen, suomalaisen Sydän toivoa täynnä -televisiosarjan ensimmäisen tuotantokauden 7. jakso vuodelta 1997. Luokka:Täsmennyssivut
Kakkosen kausi 1997

Kakkosen kausi 1997 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat kahdessa lohkossa kolmen joukkueen yksinkertaisen karsintasarjan Ykkösen kahden putoamissarjan kolmanneksi viimeisten joukkueiden kanssa. Sarjasta selvisi voittaja Ykköseen. Sijalle 10 sijoittuneet joukkueet karsivat Kakkosen sarjapaikasta Kolmosen joukkueiden kanssa. Sijalle 11–12 sijoittuneet joukkueet putosivat suoraan Kolmoseen. Suoraan Ykköseen nousivat Atlantis FC, Joutsenon Kullervo, KPV-j (KPV:n juniorit) ja Kajaanin Haka. Karsintojen kautta Ykköseen nousi Nokian Pyry. ==Etelälohko== EIF ja KaaPo pelasivat uusinnan paikasta Ykkösen karsintaan, jonka EIF voitti 4–2. ==Itälohko== HPS ja Pallo-Lahti pelasivat uusinnan säilymisestä Kakkosessa, jonka HPS voitti 2–1. ==Länsilohko== ==Pohjoislohko== ==Karsinta Ykköseen== ===Etelälohko=== Sijoitus Joukkue Ottelut Voitot Tasapelit Häviöt Maalisuhde Pisteet 1\. IF Gnistan 2 1 1 0 5–2 4 2\. EIF 2 1 0 1 4–4 3 3\. HIFK 2 0 1 1 1–4 1 ===Pohjoislohko=== Sijoitus Joukkue Ottelut Voitot Tasapelit Häviöt Maalisuhde Pisteet 1\. Nokian Pyry 2 1 1 0 6–2 4 2\. KuPS 2 0 2 0 1–1 2 3\. Visan Pallo 2 0 1 1 1–5 1 ==Karsinta Kakkoseen== *VJS – FC Viikingit 0–2 *FC Viikingit – VJS 0–4 aet. (0–2) Vantaan Jalkapalloseura säilytti paikkansa Kakkosessa yhteismaalein 4–2. *Pallo-Lahti – FC Laukaa 1–2 *FC Laukaa – Pallo-Lahti 0–2 Pallo-Lahti säilytti paikkansa Kakkosessa yhteismaalein 3–2. *Sepsi-78 – FC Rauma 6–2 *FC Rauma – Sepsi-78 2–4 Sepsi-78 säilytti paikkansa Kakkosessa yhteismaalein 10–4. *TP-47 – Kanuunat 2–1 *Kanuunat – TP-47 1–0 Rovaniemen Kanuunat säilytti paikkansa Kakkosessa vierasmaalisäännöllä. ==Lähteet== Luokka:Kakkosen kaudet Luokka:Vuoden 1997 jalkapallo
Paul Tanui

Paul Kipngetich Tanui (s. 22. joulukuuta 1990) on kenialainen kestävyysjuoksija, olympia- ja MM-mitalisti. Tanui saavutti Rio de Janeiron olympialaisissa 2016 hopeaa 10 000 metrin juoksussa ajalla 27.05,64. Moskovan MM-kilpailuissa 2013 hän sijoittui 10 000 metrillä pronssille ajalla 27.22,61.http://yle.fi/urheilu/mo_farah_otti_omansa_kympilla/6771444 Tanui saavutti pronssimitalin samalla matkalla myös Pekingin MM-kilpailuissa 2015 ajalla 27.02,83 ja Lontoon MM-kilpailuissa 2017 ajalla 26.50,60. Daegussa 2011 hän oli 10 000 metrillä yhdeksäs. Tanui saavutti maastojuoksun MM-kilpailujen henkilökohtaisessa kilpailussa hopeaa Punta Umbriassa 2011 ja sijoittui kahdeksanneksi Bydgoszczissa 2010. Hän voitti kummallakin kerralla joukkuekilpailun maailmanmestaruuden. Nuorten kilpailussa hän sijoittui 2009 neljänneksi ja voitti kultaa joukkuekilpailussa. == Henkilökohtaiset ennätykset == Lähteet: Tilastopaja, IAAF * 3 000 metrin juoksu: 7.46,83 (5 000 m juoksun väliaika) (2015) * 5 000 metrin juoksu: 12.58,69 (2015) * 10 000 metrin juoksu: 26.49,41 (2014) * Puolimaraton: 1.02.18 (2014) ==Lähteet== Luokka:Kenialaiset kestävyysjuoksijat Luokka:Kenialaiset maastojuoksijat Luokka:Kenialaiset olympiamitalistit Luokka:Vuonna 1990 syntyneet Luokka:Elävät henkilöt
Buckley-luokka

Buckley-luokka eli TE-luokka () oli toisessa maailmansodassa palvellut Yhdysvaltain laivaston saattuehävittäjäluokka. Aluksia tilattiin 154, mutta niistä valmistui ainoastaan 102. Alukset tunnetaan myös nimellä pitkä runkoinen saattuehävittäjä. Ne palvelivat saattueidensuojaus sekä sukellusveneidentorjuntatehtävissä. Luokan aluksissa oli General Motorsin valmistama höyrytoiminen turbo-sähköinen voimansiirto. Alusten elementit koottiin ympäri Yhdysvaltoja ja ne ainoastaan kasattiin hitsaamalla kokoamistelakoilla. Luokan nimikkoalus USS Buckley laskettiin vesille 9. tammikuuta 1943Whitley, M. J. s. 297. Luokan aluksista luovutettiin kaikkiaan 46 Kuninkaalliselle laivastolle, jossa ne muodostivat fregateiksi luokiteltuina Captain-luokan, loppujen palvellessa Yhdysvaltain laivastossa. Yhdysvaltain laivasto muutti kuusi alusta nopeiksi kuljetusaluksiksi (APD) jo valmistuksen aikana ja lisäksi 37 muutettiin myöhemmin. Toisen maailmansodan päätyttyä jäljelle jääneet luokan alukset luovutettiin Taiwanille, Etelä- Korealle, Chilelle, Meksikolle sekä muille halukkaille. Loput alukset siirrettiin reserviin, kunnes ne romutettiin. ==Lähteet== * * * * === Viitteet === Luokka:Yhdysvaltain laivaston hävittäjät Luokka:Hävittäjäluokat
Nurkse

Nurkse on seuraavien henkilöiden sukunimi: * Lauri Nurkse (s. 1978), suomalainen näyttelijä ja elokuvaohjaaja * Ragnar Nurkse (1907–1959), virolainen taloustieteilijä
Yleisluistelun Suomen-mestaruuskilpailut 1913

Suomen luistelumestaruudesta 1913 kilpailtiin Vaasan raviradalla 1.-2. helmikuuta. Kilpailuun osallistui kaikkiaan 7 luistelijaa. Gunnar Strömstén voitti mestaruuden voitettuaan kaksi matkaa. Mestaruus ratkaistiin sijalukupistein. Ensimmäisen kerran vuoden 1897 jälkeen kilpailussa luisteltiin neljä matkaa. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet Sijaluku 1 Gunnar Strömstén 50,0 2 9.46,0 2 2.36,8 1 19.18,0 1 218,767 6 2 Väinö Wickström 49,1 1 9.47,0 4 2.37,6 2 19.24,8 3 218,573 10 3 Arvo Tuomainen 50,3 3 9.46,2 3 2.39,3 3 19.59,1 5 221,975 14 4 Yrjö Wallin 50,8 4 9.45,9 1 2.40,4 5 19.50,5 4 222,382 14 5 Waldemar Bergström 54,7 6 9.57,6 5 2.40,0 4 19.18,7 2 225,728 17 6 Axel Lindholm 51,9 5 9.59,2 6 2.40,8 6 20.06,1 6 225,725 23 7 A. Norrgård 1.00,2 7 10.57,5 7 3.06,2 7 – – – – == Lähteet == * Tuloksia SpeedSkatingNews [.info sivustolta. * 6.2.1913 Suomen Urheilulehti no 13, sivu 9 Luokka:Vuoden 1913 pikaluistelu Luokka:Vaasan urheilutapahtumat Luokka:Pikaluistelun Suomen-mestaruuskilpailut
Get Shorty – hyvä pätkä

Get Shorty – Hyvä pätkä on vuonna 1995 ensi-iltansa saanut Barry Sonnenfeldin ohjaama elokuva. Elokuva perustuu Elmore Leonardin romaaniin Hyvä pätkä = Get shorty. == Näyttelijät == == Lähteet == Luokka:Mafiaelokuvat‎ Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset toimintakomediat‎ Luokka:Vuoden 1995 yhdysvaltalaiset elokuvat Luokka:Metro-Goldwyn-Mayerin elokuvat Luokka:Elokuvat elokuvanteosta Luokka:Barry Sonnenfeldin ohjaamat elokuvat
Blow Out – viimeinen todistaja

Blow Out – viimeinen todistaja on vuonna 1981 ensi-iltansa saanut Brian De Palman ohjaama elokuva. == Juoni == Kauhupornoelokuvia tekevä elokuvaäänittäjä (John Travolta) äänittää vahingossa todisteen, joka todistaa auto- onnettomuuden olleen poliittinen murha ja sen jälkeen äänittäjä havaitsee olevansa itse vaarassa. Elokuva mukailee tarinaltaan Michelangelo Antonionin kulttielokuvaa Blow-Up (1966), satirisoi elokuvantekoa ja viittaa moniin muihinkin tunnettuihin elokuviin. == Näyttelijät == == Arvioita == Video- oppaassa vuodelta 1994 Kati Sinisalo antaa Blow Outille kolme tähteä viidestä, mikä vastaa sanallista arviota ”hyvä”. == Lähteet == Luokka:Brian De Palman ohjaamat elokuvat Luokka:Yhdysvaltalaiset jännityselokuvat Luokka:Vuoden 1981 yhdysvaltalaiset elokuvat Luokka:Elokuvat elokuvanteosta
Le sette fatiche di Alì Babà

Le sette fatiche di Alì Babà (”Ali Baban seitsemän tehtävää”) on vuonna 1962 valmistunut italialainen seikkailuelokuva. Peplum-tyylilajia Tuhannen ja yhden yön satuaiheeseen yhdistelevän elokuvan on ohjannut Emimmo Salvi. Sen päähenkilöä Ali Babaa esittää iranilainen kehonrakentaja Iloosh Khoshabe alias Rod Flash Ilush. ==Juoni== Ali Baba saa tehtäväkseen viedä Seesamvuoren aarteeseen kuuluva kruunu Šīrāzin hallitsijalle Hassam Beille, jonka maan rosvopäällikkö Mustafa on valloittanut. Kruunun piilottanut Ali joutuu Mustafan kiduttamaksi, mutta Hassam Bein tytär Lotus auttaa häntä pakenemaan. Sankariin rakastunut Lotus jää Mustafan vangiksi, kunnes Ali Baba rosvoineen vapauttaa hänet ja kapinaan nouseva kansa kukistaa rosvopäällikön.Elokuvan espanjalaisen version mainoslehtinen. ==Näyttelijät== ==Tuotanto ja tyyli== Totalscope-laajakangastekniikalla Estmancolor-väreissä kuvattu Le sette fatiche di Alì Babà on Emimmo Salvin toinen ohjaustyö lähes samalla miehityksellä tehdyn Vulcano, figlio di Gioven jälkeen. Se on halvalla toteutettu yksinkertainen seikkailuelokuva, jonka juoni noudattaa tavanomaista peplum-kaavaa. Tyylilajin kliseistä ovat jäljellä vain pitkälliset ja tarpeettoman monimutkaiset kidutuskohtaukset, eksoottinen tanssiesitys, koominen kääpiö ja pari taikatemppua. Puolialastomana liehuva Iloosh Khoshabe on poikkeuksellisen lihaksikas Ali Baba ja Bella Cortez hänen kaunis, mutta vastahakoinen rakastettunsa. Kohtuullisen hyvin menestyneen elokuvan jälkeen Salvi teki vielä toisenkin itämaisen seikkailun Simbad contro i sette saraceni (”Sinbad vastaan seitsemän saraseeniä”, 1964). ==Julkaisut== Le sette fatiche di Alì Babà julkaistiin Ranskassa nimellä Les nouvelles aventures d’Ali Baba (”Ali Baban uudet seikkailut”), Saksassa Die Rache des Ali Baba (”Ali Baban kosto”) ja Espanjassa El gran justiciero (”Suuri tasoittaja”). Yhdysvalloissa se tunnetaan nimillä The Seven Tasks of Ali Baba ja Ali Baba and the Sacred Crown (”Ali Baba ja pyhä kruunu”). Televisiossa harvoin nähty elokuva on saatavilla yhdysvaltalaisen Something Weird Videon heikkotasoisena TV-kopiona sekä saksalaisena videokasettina nimellä Die Jäger des Sarazenenschatzes (”Saraseeniaarteen metsästäjä”). == Lähteet == == Aiheesta muualla == * Luokka:Italialaiset seikkailuelokuvat Luokka:Vuoden 1962 italialaiset elokuvat
Häkkiset

Häkkiset (Cribraria) on limasienisuku. Suvun lajeja on aiemmin liitetty myös sukuihin Dictydium ja Heterodictyon. Häkkisten suvun yli 40:stä lajista on Suomesta löydetty kuuttatoista.Härkönen & Sivonen, s. 22 Häkkisten sporangiot eli itiöpesäkkeet ovat muodoltaan pallomaisia tai päärynämäisiä ja reikäisyytensä vuoksi häkkiä muistuttavia. Ne ovat läpimitaltaan 0,1–2 mm, lajista riippuen. Koko sporangion täyttää vaalea, useimmiten vaihtelevan kellansävyinen itiöpöly. Peridiossa eli itiöpesäkkeen pintakelmussa on jyväsiä, jotka erottuvat läpivalaisumikroskoopissa hohtavina. ==Lajeja== * Savihäkkinen (Cribraria argillacea) * Kultahäkkinen (Cribraria aurantiaca) * Lintuhäkkinen (Cribraria cancellata) * Tähtihäkkinen (Cribraria intricata) * Isohäkkinen (Cribraria macrocarpa) * Salkohäkkinen (Cribraria macrostipitata) * Pikkuhäkkinen (Cribraria microcarpa) * Kääpiöhäkkinen (Cribraria minutissima) * Kerihäkkinen (Cribraria oregana) * Terhohäkkinen (Cribraria persoonii) * Päärynähäkkinen (Cribraria piriformis) * Purppurahäkkinen (Cribraria purpurea) * Oranssihäkkinen (Cribraria rufa) * Haurashäkkinen (Cribraria tenella) * Violettihäkkinen (Cribraria violacea) * Kuparihäkkinen (Cribraria vulgaris) ==Lähteet== * ===Viitteet=== Luokka:Limasienet
FC Juniors OÖ

FC Juniors OÖ (vuoteen 2017 FC Pasching) on jalkapalloseura Paschingin kaupungista. Seura perustettiin 2007, kun ASKÖ Pasching ja SK Austria Kärnten fuusioituivat. Seura pelaa Itävallan toiseksi korkeimmalla sarjatasolla 2. Ligassa. Seura voitti Itävallan Cupin kaudella 2012–13 ja eteni näin seuraavalla kaudella Eurooppa-liigaan. == Lähteet == Pasching Luokka:Ylä- Itävalta
Hankkijan lippalakki

Hankkijan lippalakki on maatalouskauppa Hankkijan mainospäähine, josta yleisyytensä takia tuli eräänlainen maaseudun miehen tunnus 1970-luvulla. Oranssista puuvillakankaasta ommeltua ja mustalla muovilipalla varustettua lakkia valmisti Hankkijalle Keskimäen Neulomo Ky (nykyisin V. Keskimäki Oy) Ilmajoella. Lakkia jaettiin mainoslahjana 1970–1980-luvuilla kaikissa Hankkijan toimipisteissä, kaupantekijäisinä, maatalousnäyttelyissä ja muissa yleisötilaisuuksissa. Sitä käytettiin myös Hankkijan henkilökunnan riennoissa ja yrityksen huoltomiesten työpäähineenä. Lakkeja valmistettiin tiettävästi kymmeniä tuhansia kappaleita. Hankkija-lakki oli tuttu näky 1970-luvun maaseudulla. Kun muunlaiset kesäpäähineet alkoivat olla poissa muodista ja kauppojen valikoimista, miehet pitivät lakkia kaikkialla naisväen mahdollisesta vastustuksesta huolimatta. Lippalakissa näkyvä Keskusosuusliike Hankkijan logo on peräisin 1930-luvulta. Mainostoimisto Erva-Latvalan tuolloin luoma tunnus, ”kolme tarkastusmerkkiä”, muotoiltiin uudelleen 1970-luvun alussa, jolloin myös oranssi otettiin Hankkijan tunnusväriksi entisen vihreän tilalle. Oranssi kausi jatkui aina 1980-luvun puoliväliin. Hankkijan lippalakki kuuluu ainakin Maatalousmuseo Saran ja Metsämuseo Luston kokoelmiin. Päähine on otettu myös uustuotantoon, ja aidot lakit ovat keräilykohteita. ==Lähteet== Luokka:Päähineet Luokka:Mainonta Luokka:Hankkija
Shiman sairaala

Shiman sairaala (jap. 島病院, Shima byōin) on japanilaisessa kaupungissa, Hiroshimassa sijainnut yksityissairaala. Sairaalan johtajana toimi sen omistaja ja perustaja tohtori Kaoru Shima. Sairaala oli toimintatyypiltään kirurginen sekä sisäelimien sairauksiin erikoistunut, ja siinä tehtiin leikkausoperaatioita. Toisen maailmansodan loppuvaiheissa alkoi Shiman sairaala kärsiä pahasta materiaalivajeesta. Hoitotarvikkeita sekä lääkeaineita alkoi olla yhä vaikeampaa saada toimitettua. Erotukseksi mainittakoon, että niin kutsuttuna Atomisairaalana nimitettiin Hiroshimassa olevaa Punaisen Ristin sairaalaa. Se säilyi pommitustuhoista toimintakykyisenä. Punaisen Ristin sairaala erikoistui myöhemmin säteilyvammojen hoidossa.Silvennoinen s. 16-20 Sairaalan historiallinen merkitys korustui siinä, että se oli "Little Boy" -nimisen atomipommin osumakohta ja kaiken hävityksen keskipiste eli hyposentrumi. Pommi pudotettiin Enola Gay -nimisestä B-29 pommituskoneesta 6. elokuuta 1945 ja sen tähtäyspisteenä oli ollut sairaalasta 300 metrin päässä sijainnut Aioin silta. Sairaala tuhoutui niin täydellisesti, ettei siitä jäänyt juurikaan mitään jäljelle: esimerkiksi sen sisääntulon yhteydessä olleet kiviset pilarit olivat kokonaan sulaneet. Kaikki siinä olleet henkilöt kuolivat, niin potilaat kuin hoitohenkilökuntakin. Lisäksi uhreissa oli potilaitten omaisia, jotka olivat tulleet tarjoamaan hoidettaville aamupalaa. Japanilaisen käytännön mukaan: läheiset huolehtivat hoidossa olevalle tämän tarvitseman ruokahuollon, eikä sairaalan taholta kuten muun muassa länsimaissa. Tohtori Shima oli itse potilaskäynnillä pommituksen aikaan muualla. Hän oli Hiroshiman lähistöllä maaseudulla, tarpeeksi etäällä atomipommin räjähdysvaikutuksista. Näin ollen Shima selvisi ydinräjähdyksestä loukkaantumatta, eikä esimerkiksi ollut niin kutsuttu hibakusha. Sodan jälkeen Shiman sairaala toimi edelleen, täydellisesti uudelleenrakennettuna. ==Lähteet== *Silvennoinen, Martti: Sydämenlyöntejä jälkeen Hirošiman. Julkaisija: Kirjapaja, Helsinki, 1973. ISBN 951-621-070-8. (s. 11-21) *Gordon Thomas & Max Morgan Witts: Enola Gay – Pommikone Hiroshiman yllä. Wsoy, 1981. Suom. Antti Nuuttila. ===Viitteet=== ==Aiheesta muualla== *http://www.shimagekanaika.jp/ *http://nuclearweaponarchive.org/News/Shima.html Luokka:Hiroshima Luokka:Hiroshiman ja Nagasakin pommitukset
Nicola Piovani

Nicola Piovani (s. 26. toukokuuta 1946 Rooma) on italialainen säveltäjä, pianisti ja kapellimestari, joka tunnetaan erityisesti elokuvamusiikistaan. Piovani sai parhaan musiikin Oscarin elokuvasta Kaunis elämä (La vita è bella) vuonna 1998. Kaikkiaan hän on säveltänyt musiikkia yli 130 elokuvaan. Vuoden 2008 Cannesin elokuvajuhlilla Piovanille myönnettiin Ordre des Arts et des Lettres -kunniamerkki. ==Lähteet== ==Aiheesta muualla== * Nicola Piovanin virallinen verkkosivu Luokka:Italialaiset säveltäjät Luokka:Italialaiset elokuvasäveltäjät Luokka:Oscar-palkinnon saajat Luokka:Vuonna 1946 syntyneet Luokka:Elävät henkilöt
Nikolai Goc

Nikolai Goc (s. 17. kesäkuuta 1986 Calw, Saksa) on saksalainen ammattilaisuransa lopettanut jääkiekkoilija, pelipaikaltaan puolustaja. Goc pelasi koko uransa Saksassa. Hänellä on kaksi jääkiekkoilevaa veljeä, Marcel ja Sascha. == Lähteet == * Luokka:Saksalaiset jääkiekkoilijat Luokka:Vuonna 1986 syntyneet Luokka:Elävät henkilöt
P-Kloorifenoli

p-Kloorifenoli eli 4-kloorifenoli (C6H5ClO) on yksi kloorifenoleista. Sen isomeereja ovat o- ja m-kloorifenolit. Yhdistettä käytetään lähtöaineena orgaanisissa synteeseissä valmistettaessa muun muassa väriaineita ja lääkkeitä. ==Ominaisuudet ja valmistus== Huoneenlämpötilassa p-kloorifenoli on valkoisia tai kellertäviä kiteitä. Yhdiste liukenee vain hieman veteen, mutta liukenee paremmin orgaanisiin liuoksiin. Klooriatomista johtuen p-kloorifenoli on fenolia voimakkaampi happo.Jean-Roger Desmurs & Serge Ratton: Chlorophenols, Kirk-Othmer Encyclopedia of Chemical Technology, John Wiley & Sons, New York, 2000. Viitattu 22.08.2013François Muller & Liliane Caillard: Chlorophenols, Ullmann's Encyclopedia of Industrial Chemistry, John Wiley & Sons, New York, 2011. Viitattu 22.08.2013 ==Valmistus ja käyttö== p-Kloorifenolia valmistetaan klooraamalla fenolia. Käytettäessä klooria ja katalyyttinä alumiinikloridia muodostuu p- ja o-isomeerien seos, jossa p/o-suhde on noin 1,65. Reaktio on vieläkin selektiivisempi p-kloorifenolin suhteen, kun liuottimena käytetään polaarisia liuottimia, kuten asetonitriiliä tai nitrobentseeniä, alkyyli- tai aryylisulfidien, kuten difenyylisulfidin, toimiessa aktivoivina yhdisteinä tai erityisesti käytettäessä klooraavana reagenssina sulfuryylikloridia. p-Kloorifenolia voidaan valmistaa myös p-diklooribentseenin hydrolyysillä tai 2,3,4,4,5,6-heksakloorisykloheksa-2,5-dien-1-onin ja fenolin välisellä reaktiolla. p-Kloorifenolia käytetään väriaineteollisuudessa käytettävän kinitsariinin ja kinitsariinijohdannaisten valmistamiseen, fungisidien, kuten diklorofeenin ja triadimefonin ja lääkkeiden kuten klofibraatin valmistamiseen. Yhdisteestä voidaan valmistaa myös hydrolysoimalla hydrokinonia tai ammonolyysillä p-aminofenolia. ==Lähteet== Luokka:Fenolit Luokka:Organohalidit Luokka:Klooriyhdisteet
Yarnell Hillin metsäpalo

Yarnell Hillin metsäpalo oli salamaniskun sytyttämä maastopalo Arizonassa Yhdysvalloissa heinäkuussa 2013. Tuli levisi tuulisen ja kuuman sään vuoksi nopeasti, minkä lisäksi alueella on pitkään kärsitty kuivuudesta. 19 palomiestä surmannut tulipalo oli WTC:n terrori-iskujen jälkeen pahin palomiehiä kohdannut työtapaturma. Palo saatiin hallintaan 10. heinäkuuta. ==Lähteet== Luokka:Arizonan historia Luokka:Maastopalot Yhdysvalloissa Luokka:2010-luvun maastopalot Luokka:Vuoden 2013 luonnonmullistukset
130 Elektra

130 Elektra on suuri päävyöhykkeen asteroidi, joka löydettiin 17. helmikuuta 1873. Asteroidin löysi Christian Heinrich Friedrich Peters, ja se on todennäköisesti nimetty Elektran, kreikkalaisen mytologian Klytaimnestran ja Agamemnonin tyttären, mukaan. Asteroidi voidaan luokitella G-tyypin (Cereksen kaltaiseksi) asteroidiksi. Elokuussa 2003 130 Elektraa havaittiin kiertävän pieni kuu, S/2003 (130) 1. Kuun kiertoradan tarkat ominaisuudet ovat tuntemattomat, mutta se kiertänee asteroidin noin 3,92 päivässä. Kuun radan isoakselin puolikas on noin 1252 km. == Lähteet == * === Viitteet === Luokka:Päävyöhykkeen asteroidit
X-Kaliber 2097

X-Kaliber 2097 (, Sword Maniac) on Fupacin ja Windsin kehittämä toimintapeli, joka on julkaistu vuonna Super Nintendo Entertainment Systemille. Peli sijoittuu vuoteen 2097 New Yorkissa. Maailmaa hallitsevat sotaherrat. X-Kaliber on pelissä käytettävä mahtava ase. Pelin musiikit on tehnyt Psykosonik.http://www.paroly.com/it/p/psykosonik-lyrics/bio/ == Lähteet == == Aiheesta muualla == * Luokka:2090-luvulle sijoittuvat videopelit Luokka:Super Nintendo Entertainment System -pelit Luokka:Vuoden 1994 videopelit
Sal Borgese

Sal (Salvatore) Borgese (myös Borghese, s. 5. maaliskuuta 1937 Rooma) on italialainen näyttelijä. Calabrialaisperäinen Borgese aloitti elokuvauransa akrobaattina ja sijaisnäyttelijänä esiintyen kymmenissä seikkailufilmeissä. 1960-luvun alusta lähtien hän näytteli sympaattisen roiston rooleja lukuisissa eri tyylilajeja edustavissa viihde-elokuvissa. Borghese mainitaan niiden alkuteksteissä usein taiteilijanimillä kuten Mark Trevor. ==Elokuvia== * Ursus, il gladiatore ribelle, 1962 * Sandok, il Maciste della giungla, 1964 * Ercole contro Roma, 1964 * Gli invincibili dieci gladiatori, 1964 * Seitsemän raivoisaa gladiaattoria, 1983 ==Lähteet== ==Aiheesta muualla== * * Luokka:Italialaiset näyttelijät Luokka:Vuonna 1937 syntyneet Luokka:Elävät henkilöt
Fred Rogers

Fred McFeely Rogers (20. maaliskuuta 1928 – 27. helmikuuta 2003) oli yhdysvaltalainen juontaja ja säveltäjä. Hänet tunnetaan parhaiten juontamastaan lasten televisio-ohjelmasta Mister Rogers' Neighborhood (esitettiin televisioverkko PBS:llä vuosina 1968–2000). Ohjelmassa Rogers opetti lapsia ja painotti sitä, että jokainen on hyvä juuri sellaisena kuin on. Kyseessä on myös PBS:n pisimpään säännöllisesti esitetty ohjelma. Rogersista on sanottu, että hän antoi yhdysvaltalaisille lapsille ”lempeän moraalisen esimerkin” yli 30 vuoden ajan. Rogersille on myönnetty useita tunnustuksia, kuten Presidential Medal of Freedom (yhdysvaltain korkein siviilikunniamerkki) ja neljä Emmy-palkintoa. Vuonna 1998 hän sai tähden Hollywood Walk of Famelle. == Lähteet == == Aiheesta muualla == *Fred M. Rogers Center *Fred Rogers Company Luokka:Vuonna 1928 syntyneet Luokka:Vuonna 2003 kuolleet Luokka:Yhdysvaltalaiset juontajat Luokka:Yhdysvaltalaiset säveltäjät Luokka:Presidential Medal of Freedom
Aioin silta

Aioin silta () on silta Hiroshimassa, joka ylittää Honkawan joen haarautumaa jokisuistossa ja siitä erkanee Motoyasujoki. Silta oli jokseenkin tarkkaan ottaen T-kirjaimen muotoinenhttp://www.pcf.city.hiroshima.jp/virtual/VirtualMuseum_e/visit_e/est_e/panel/A2/2103_2.htm ja sitä kuvailtiin lajissaan Hiroshiman kauneimpana. T:n malliseksi sillan oli tehnyt siinä keskivaiheilla ollut erillisliittymä. Silta oli atomipommin pudotuksen tähtäyspiste. Sillan valitsi tähtäyskohdaksi pomminpudottaja Thomas W. Ferebee kenraali Curtis LeMayn pyynnöstä. Valinnan hyväksyi pommin pudottaneen lentokone Enola Gayn päällikkö, eversti Paul Tibbets. Sillan lähettyvillä sijaitsi tärkeä sotilaallinen kohde, Hiroshiman linna, jossa olleista joka kymmenes selviytyi pommituksesta. Pommi osui 300 metrin päähän sillasta, ja hyposentrumiksi muodostui tällöin Shiman sairaala. Nykyään silta on merkittävä osa Hiroshiman rauhanpuistoa.http://ww2panorama.org/panoramas/hiroshima Sillan itäpäässä, linnan suunnassa sijaitsee myös Hiroshiman rauhanmuistomerkki. ==Lähteet== * Gordon Thomas & Max Morgan Witts: Enola Gay – Pommikone Hiroshiman yllä. Wsoy, 1981. Suom. Antti Nuuttila. ===Viitteet=== ==Aiheesta muualla== *Silta Awesome Stories -sivustolla *Silta Wikimapia-sivustolla Luokka:Hiroshima Luokka:Hiroshiman ja Nagasakin pommitukset
NML Cygni

NML Cygni (NML Cyg) on kirkas punainen hyperjättiläistähti Joutsenen tähdistössä. Se on tällä hetkellä kolmanneksi suurin tunnettu tähti; tähden säteen on arvioitu vastaavan jopa 1 650 Auringon sädettä. Tähden massa vastaa noin 25–40 Auringon massaa. == Katso myös == *VY Canis Majoris == Lähteet == Luokka:M-spektriluokan hyperjättiläiset Luokka:Puolisäännölliset muuttujat
Terra (Jenni Vartiaisen albumi)

Terra on Jenni Vartiaisen kolmas studioalbumi. Sen on tuottanut Jukka Immonen ja sen julkaisi Warner Music Finland 4. lokakuuta 2013. Albumin ensimmäinen single, ”Junat ja naiset”, julkaistiin elokuussa 2013. Vartiainen on kertonut Terran olevan kahden edellisen albuminsa kanssa muodostuvan trilogian päätösosa. Albumia myytiin kolmessa päivässä tuplaplatinalevyyn oikeuttava määrä, yli 50 000 kappaletta. Albumi nousi ensimmäisellä listaviikollaan Suomen virallisen albumilistan ensimmäiseksi. Vartiainen sai inspiraation albumin tekoon Lofooteilta, jossa hän vieraili kahden vuoden verran kestäneen keikkataukonsa aikana. Osana albumin julkaisua Vartiainen aloittaa uuden kiertueen saman vuoden marraskuussa. Albumista julkaistiin 3. lokakuuta 2014 platinapainos, joka sisältää kolme uutta kappaletta sekä akustiset versiot kappaleista ”Selvästi päihtynyt”, ”Suru on kunniavieras” ja ”Minä sinua vaan”. Levyltä julkaistuista kuudesta singlestä radiolistan kärkeen ovat nousseet ennätykselliset viisi singleä. Poikkeuksena jouluksi 2013 radiosoittoon julkaistu joululaulu ”Tule meille jouluksi”. == Kappaleet == == Arvostelut == * Keskisuomalainen: positiivinenKeskisuomalainen: Levyarvio * Me Naiset: Me Naiset: Levyarvio * Nuorgam: 30/100Nuorgam: Levyarvio * Rumba: Rumba: Levyarvio * Soundi: Soundi: Levyarvio * Stara.fi: Stara.fi: Levyarvio == Lähteet == Luokka:Vuoden 2013 albumit Luokka:Jenni Vartiaisen albumit Luokka:Jukka Immosen tuottamat albumit
Sneremåla

Sneremåla on kylä Emmabodan kunnassa Kalmarin läänissä Etelä-Ruotsissa. Kylä sijaitsee Vissefjärdan pitäjän alueella noin 8 kilometriä Vissefjärdan taajamasta lounaaseen. Kylässä on useita maatiloja, joihin kuuluvat Sneremåla Östergård, Sneremåla Västergård ja Sneremåla Gård. Kylän kaksi suurinta järveä ovat Nätterhövden ja Sidlången. Nätterhövden ulottuu koko eteläisen Sneremålan ja Guttamålan alueelle ja Buskahultin pohjoisosiin. Kråkgölin pieni järvi sijaitsee Kroksmålan suunnalla pohjoisessa. Näiden kolmen järven välissä virtaa pieniä "puroja". Sneremålan kasvilajisto on rikasta erityisesti metsissä, jotka saavat ravinteensa edellä mainituista järvistä. Sneremålassa on paljon peltoja ja niittymaita, joilla on ollut kivimuurit 1800-luvulta lähtien. Luokka:Emmabodan kunta
Punalakkiherttu

Punalakkiherttu (Cisticola subruficapilla) on herttujen heimoon kuuluva varpuslintu. ==Levinneisyys== Punalakkiherttua tavataan Angolassa, Namibiassa ja Etelä-Afrikassa. Sitä on kuvattu yleisestä paikallisesti runsaslukuiseksi. Sen kannankehitys on laskeva, mutta lajin ei uskota olevan vielä vaarassa, joten se on luokiteltu elinvoimaiseksi. ==Lähteet== Luokka:Hertut (suku)
Vaikertajaherttu

Vaikertajaherttu (Cisticola lais) on herttujen heimoon kuuluva varpuslintu. ==Levinneisyys== Vaikertajaherttua tavataan Angolassa, Keniassa, Lesothossa, Malawissa, Mosambikissa, Etelä-Afrikassa, Swazimaassa, Tansaniassa, Ugandassa, Sambiassa ja Zimbabwessa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Hertut (suku)
Luhtaherttu

Luhtaherttu (Cisticola galactotes) on herttujen heimoon kuuluva varpuslintu. ==Levinneisyys== Luhtaherttua tavataan laajalla alueella Saharan eteläpuolisessa Afrikassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Hertut (suku)
Sirkuttajaherttu

Sirkuttajaherttu (Cisticola pipiens) on herttujen heimoon kuuluva varpuslintu. ==Levinneisyys== Sirkuttajaherttua tavataan Angolassa, Botswanassa, Burundissa, Kongon demokraattisessa tasavallassa, Namibiassa, Tansaniassa, Sambiassa ja Zimbabwessa. Sen on kuvattu olevan yleinen, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Hertut (suku)
Papyrusherttu

Papyrusherttu (Cisticola carruthersi) on herttujen heimoon kuuluva varpuslintu. ==Levinneisyys== Papyrusherttua tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Sen on kuvattu olevan paikallisesti yleinen. Sen kannankehitys on laskeva, mutta laji on luokiteltu elinvoimaiseksi, koska sen ei uskota vielä olevan vaarassa. ==Lähteet== Luokka:Hertut (suku)
Iranilainen keittiö

Iranilainen keittiö tunnetaan erityisesti maitotaloustuotteistaan sekä hapanta ja makeaa yhdistelevistä ruokalajeistaan. Jogurtti tuli muualla maailmassa tunnetuksi Iranin kautta, ja myös jäätelön ja halvan on arveltu olevan iranilaista alkuperää. Iranin ruokakulttuuri on saanut maan sijainnin vuoksi runsaasti vaikutteita etenkin idästä kuten Keski-Aasiasta, Intiasta ja Kiinasta. Iranin tavallisimpia maitotuotteita ovat tuore jogurtti, tuorejuusto, vedellä laimennettu jogurttijuoma abdogh sekä kuivattu jogurtti kashk. Keitot ovat Iranissa suosittuja. Peruskeitto ash on sakeaa ja ruokaisaa, ja sitä tehdään palkokasveista ja yrteistä tai linsseistä. Vanhimpia iranilaisia keittoja on etenkin aamiaisena suosittu gipa, johon käytetään lampaan pää, mahalaukku ja sorkat. Nuudelikeittoa (ashe reshta) syödään joissain uskonnollisissa yhteyksissä sekä uuden vuoden alkaessa: siinä on nuudelien lisäksi papuja, kuivattua jogurttia ja mausteita. Iranilaiset syövät lihansa yleensä keitettynä ja tuoreiden tai kuivattujen hedelmien tai pähkinöiden kera. Lihapataa syödään makean riisin, jogurtin, kerman, manteleiden tai pähkinöiden kera. Riisi on muutenkin suosittua ruokaa etenkin Iranin pohjoisosissa, ja sitä tarjoillaan etelässäkin erityisesti vieraille. Suosittu riisiruoka on pilav, johon lisätään vihanneksia, hedelmiä, lintua, lihaa tai pähkinöitä ja joka nautitaan voisulan ja mausteiden kanssa. Iranilainen ruoka ei ole erityisen tulista. Perusmausteina käytetään suolaa, pippuria, kurkumaa, tomaattipyreetä, kanelia ja ruusuvettä sekä myös korianteria, persiljaa, tilliä ja sarviapilaa. Granaattiomenan mehua ja siemeniä käytetään paljon ruoanlaitossa. Pohjois-Iranissa syödään paljon kalaa, etenkin isoa merisiikaa. Hapanta makua ruokiin saadaan esimerkiksi sitruunasta, limetistä, jogurtista, etikasta, pomeranssista, sumakista tai hedelmämehuista. Iranilainen aamiainen koostuu yksinkertaisimmillaan teestä, leivästä ja hedelmistä, mutta myös lampaanpäästä voidaan valmistaa aamiaista. Aterialla ei ole alku-, pää- ja jälkiruokia, vaan kaikki ruoat tarjoillaan yhtä aikaa. Lounaaseen kuuluu yleensä cholav-riisiruokaa sekä pataa tai kastiketta (khoresht), jossa on usein yrttejä ja lihaa sekä vuodenajasta riippuen vihanneksia tai hedelmiä. Papuja ja jogurttia käytetään runsaasti eri ruoissa. Yleinen illallisruoka on munakas kuku. Juomaksi Iranissa nautitaan yleensä teetä; kahvia juodaan vain hautajaisissa ja vainajien muistojuhlissa. Viiniä Iranissa ei islamin ruokasäännösten johdosta käytetä. Makeat ruoat, kuten halva, keltainen vanukas shole zard, jäädytetyt hedelmät, serbetit, hedelmäsiirapit, jäätelö ja siirapin kanssa syötävät nuudelit ovat Iranissa suosittuja. == Lähteet == ==Aiheesta muualla== *
Lampiherttu

Lampiherttu (Cisticola tinniens) on herttujen heimoon kuuluva varpuslintu. ==Levinneisyys== Lampiherttua tavataan Angolassa, Botswanassa, Kongon demokraattisessa tasavallassa, Keniassa, Lesothossa, Mosambikissa, Etelä- Afrikassa, Swazimaassa, Sambiassa ja Zimbabwessa. Lajia on kuvattu yleisestä runsaslukuiseksi, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Hertut (suku)
Hiroshiman rauhanpuisto

thumb|right|Kuva Hiroshiman rauhanpuistosta vuodelta 2008 Hiroshiman rauhanpuisto () on osittain Unescon määrittämä puistoalue Hiroshimassa Japanissa. Rauhanpuisto pystytettiin toisen maailmansodan jälkeen 6. elokuuta vuonna 1945 kaupungin tuhonneen atomipommin muistoksi. Puiston syntyyn vaikutti suuresti Hiroshiman pormestari Shinzō Hamai, joka itsekin oli kokenut atomipommin räjähdyksen. Niin kutsuttu Atomikupoli eli Hiroshiman rauhanmuistomerkki ja pommituksen tähtäyspisteenä ollut Aioin silta kuuluvat rauhanpuistoon. Puistossa järjestetään vuosittain 6. elokuuta Hiroshiman rauhan muistotilaisuus. ==Lähteet== *http://www.japan-guide.com/e/e3400.html ==Aiheesta muualla== *Puistossa olevan atomipommimuseon kotisivut *Puisto UNESCOn kotisivulla Luokka:Muistomerkit Luokka:Hiroshima Luokka:Hiroshiman ja Nagasakin pommitukset Luokka:Japanin puistot
Kishō Yano

Kishō Yano (, s. 5. huhtikuuta 1984 Hamamatsu Japani) on japanilainen jalkapalloilija. Yano pelaa keskikentällä oikeana laitapelaajana ja hänen nykyinen seuransa on Nagoya Grampus. Aiemmin hän on pelannut myös Albirex Niigatassa kahteen otteeseen (yhteensä 182 ottelua, 32 maalia) sekä Kashiwa Reysolin (39 ottelua, 4 maalia) ja SC Freiburgin (15 ottelua, 0 maalia) riveissä. Japanin jalkapallomaajoukkueessa 19 ottelua joissa viimeistellyt kaksi maalia. Hän oli mukana myös Japanin joukkueessa vuoden 2010 MM-kisoissa. ==Tilastot== Japanin maajoukkueessa Vuodet ottelut maalit 2007 7 1 2008 5 0 2009 4 1 2010 3 0 Yhteensä 19 2 ==Aiheesta muualla== *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1984 syntyneet Luokka:Elävät henkilöt
Daiki Iwamasa

Daiki Iwamasa (s. 30. tammikuuta 1982 Suō-Ōshima Japani) on japanilainen jalkapalloilija. Iwamasa on pelipaikaltaan keskuspuolustaja ja hän on pelannut vuodesta 2004 lähtien eli koko aikuisuransa ajan Kashima Antlersin riveissä Japanin pääsarjaa J. Leagueta. Liigan all-stars miehistöön hänet on valittu kolme kertaa, vuosina 2007, 2008 ja 2009. Japanin jalkapallomaajoukkueessa Iwamasa on ollut mukana vuodesta 2009 lähtien ja hän oli mukana myös Japanin joukkueessa vuoden 2010 MM-kisoissa. ==Tilastot== Japanin maajoukkueessa Vuodet ottelut maalit 2009 1 0 2010 3 0 2011 4 0 Yhteensä 8 0 ==Aiheesta muualla== *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1982 syntyneet Luokka:Elävät henkilöt
Murtoviiva

Murtoviiva on geometriassa käyrä, joka koostuu peräkkäisten janojen ketjusta. Riippuen tarkastelutavasta voidaan ketjun ajatella syntyneen kahdella eri tavalla. Murtoviiva muodostuu pistejonosta, jossa kukin piste yhdistetään janalla toiseen pisteeseen. Pisteet joko yhdistävät kaksi janaa toisiinsa tai päättävät murtoviivan ollen sen päätepiste. Sitten murtoviiva muodostuu janoista, jotka yhdistetään päätepisteistään toisiinsa siten, että päätepisteessä on yksi toinen jana tai murtoviiva päättyy siihen. Murtoviivan janoja kutsutaan myös sivuiksi ja janojen välisiä pisteitä kulmapisteiksi tai kärjiksi. == Luokittelua == === Avoin murtoviiva === Avoin murtoviiva alkaa ja päättyy, jolloin sillä on kaksi vapaata päätä eli päätepisteet. Avoin murtoviiva voi silti leikata itseään muodostaen silmukoita, mutta sillä ei kokonaisuutena katsota olevan ulko- ja sisäosaa. Monotoninen murtoviiva on sellainen avoin murtoviiva, jonka viereen voidaan piirtää suora ja jonka (murtoviivan) janojen normaalit leikkaavat suoraa yhteensä korkeintaan kerran. Jana on yksinkertaisin avoin murtoviiva. Säännöllistä avointa murtoviivaa voidaan kutsua sik-sak-viivaksi tai sahalaidaksi, jos kärjissä on riittävän terävä kulma. === Suljettu murtoviiva === Suljettu murtoviiva muodostaa silmukan tai, jos se leikkaa itseään, useita silmukoita. * Monikulmioksi kutsutaan yleisesti suljettua murtoviivaa, joka ei leikkaa itseään sivujen kohdilta vaan korkeintaan kulmapisteissä. Monikulmiot voivat olla konvekseja tai konkaaveja. ** Tasasivuinen monikulmio on sivuiltaan tasasivuinen eli sivujen pituudet ovat aina samat. ** Säännöllinen monikulmio on tasasivuinen ja säännöllinen eli sen kulmat ovat kaikki samat. * Tähdeksi kutsutaan säännöllistä monikulmiota, joka leikkaa itseään säännöllisesti. Tällaisia ovat esimerkiksi pentagrammi, jossa on viisi sakaraa, ja septagrammi, jossa on seitsemän sakaraa. Septagrammeja on kaksi erilaista, joista toisella sisäkulma on noin 77,3° ja toisella 25,8°. == Erityisiä murtoviivoja == AY 3 8910 obwiednia 1010.svg|Säännöllinen murtoviiva, jota kutsutaan "sahalaidaksi" tai "siksak"-viivaksi. Koch Snowflake 7th iteration.svg|Kochin käyrä suljettuna murtoviivana, kun iteroivaa prosessia on toteutettu 7 kertaa. Tässä muodossa kärkien lukumäärä on suuri ja murtoviivan pituus on pitkä. Interpolation example linear.svg|Lineaarinen interpolaatio usean pisteen kautta näyttää murtoviivalta. Euler method.png|Eulerin menetelmässä piirretään funktion kuvaajaa aloittamalla kuvaajan alussa käyrältä ja laskemalla seuraavan pisteen käyttäen funktion derivaatan arvoja. == Lähteet == * * === Viitteet === Luokka:Geometria
Isoherttu

Isoherttu (Cisticola robustus) on herttujen heimoon kuuluva varpuslintu. ==Levinneisyys== Isoherttua tavataan Angolassa, Burundissa, Eritreassa, Etelä- Sudanissa, Etiopiassa, Kamerunissa, Keniassa, Kongossa, Kongon demokraattisessa tasavallassa, Nigeriassa, Ruandassa, Sambiassa, Sudanissa, Tansaniassa ja Ugandassa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Hertut (suku)
Atsushi Yanagisawa

Atsushi Yanagisawa (s. 27. toukokuuta 1977 Kosugi Japani) on japanilainen jalkapalloilija. Pelipaikaltaan Yanagisawa oli hyökkääjä. Hän edusti Kashima Antlersia kahdesti (yhteensä 220 ottelua, 80 maalia), UC Sampdoriaa (15 ottelua), ACR Messinaa (29 ottelua), Kyoto Sanga FC:tä (85 ottelua, 21 maalia) sekä vuodesta 2011 Vegalta Sendaita. Japanin jalkapallomaajoukkueessa Yanagisawa pelasi vuosina 1998–2006 ja kuului Japanin joukkueeseen Sydneyn olympialaisissa 2000 sekä vuoden 2002 MM-kisoissa ja vuoden 2006 MM-kisoissa (kaksi ottelua). == Tilastot == Japanin maajoukkueessa Vuodet ottelut maalit 1998 2 0 1999 4 0 2000 10 4 2001 6 5 2002 9 0 2003 5 2 2004 8 2 2005 10 4 2006 4 0 Yhteensä 58 17 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1977 syntyneet Luokka:Elävät henkilöt
FK Jablonec

FK Jablonec on jalkapalloseura Jablonec nad Nisoun kaupungista. Seura on perustettu 1945. Seura pelaa Tšekin korkeimmalla sarjatasolla Synot ligassa. Tšekin cupin Jablonec on voittanut kahdesti 1998 ja 2013. == Lähteet == Jablonec Luokka:Vuonna 1945 perustetut urheiluseurat Luokka:Liberecin lääni
Hyundai i20 WRC

Hyundai i20 WRC on korealaisen autonvalmistajan Hyundain ralliauto, joka teki debyyttinsä rallin MM-sarjassa kaudella 2014. Se perustuu Hyundai i20 -automalliin. Edellisen kerran Hyundai kilpaili tehdastallina MM-tasolla kaudella 2003, jolloin autona oli Hyundai Accent WRC. ==Kuljettajat== Vuonna 2013 auton testikuljettajina sen kehitystyössä toimivat Juho Hänninen, Chris Atkinson sekä Bryan Bouffier, joilla kaikilla oli myös kokemusta MM-ralleista edellisten kausien aikana. Mikko Hirvosen huhuttiin olevan lähellä sopimusta tallin kanssa. Lopulta Hirvonen ei kuitenkaan tehnyt sopimusta tallin kanssa, vaan testikolmikon lisäksi Hyundain autoja kaudella 2014 ajoivat Thierry Neuville ja Dani Sordo. Ensimmäisen MM-rallivoiton Hyundai sai Neuvillen ajamana Saksan rallista 2014. Ykköstila oli uran ensimmäinen myös kuljettajalle ja kartanlukija Nicolas Gilsoulille. == Lähteet == == Aiheesta muualla == i20 WRC
Tulkkilan koulu

Tulkkilan koulu on Kokemäellä sijaitseva alakoulu, jossa toimii luokat 1–5 sekä esiopetus. Koulun rehtorina toimii Tarja Sivula. Koulussa on noin 260 oppilasta. Kouluun kuuluu kolme rakennusta. Puukoulu on valmistunut vuonna 1872, kivikoulu on rakennettu 1953 ja liikuntahalli on valmistunut 2016. == Lähteet == Luokka:Suomen peruskoulut Luokka:Kokemäen oppilaitokset
David Nicholls

David Nicholls (s. 30. marraskuuta 1966) on englantilainen kirjailija ja käsikirjoittaja. Hän oli yksi suositun Rimakauhua ja rakkautta -televisiosarjan käsikirjoittajista. Nicholls kiinnostui näyttelemisestä jo nuorena ja oli mukana koulunäytelmissä. Hän pääsi Bristolin yliopistoon opiskelemaan englantia ja draamaa. Hän valmistui vuonna 1988. Valmistumisensa jälkeen hän muutti New Yorkiin opiskelemaan näyttelijäksi. Valmistuttuaan hän näytteli nimellä David Holdaway enimmäkseen sivuosia muun muassa Lontoon Royal National Theatressa. Vuonna 2003 ilmestyi Nichollsin ensimmäinen romaani Kaikki peliin. Romaani on humoristinen kertomus nuoresta opiskelijapojasta Brianista, joka haluaa tehdä vaikutuksen unelmiensa naiseen ja ilmoittautuu televisiossa esitettävään yliopistojen tietokilpailuun. Nichollsin menestysteos Sinä päivänä ilmestyi vuonna 2009 (suomeksi vuonna 2011). Se oli tekijänsä kolmas romaani. Romaani kertoo 15. heinäkuuta 1988 toisensa tapaavista Emmasta ja Dexteristä ja seuraa heidän elämäänsä seuraavat kaksikymmentä vuotta. Teoksesta on tehty myös vuonna 2011 ilmestynyt elokuvasovitus, jonka pääosia näyttelivät Anne Hathaway ja Jim Sturgess. Kummassakin suomennetussa teoksessaan Nicholls kuvaa opiskeluelämää, oman tien etsimisen ja aikuistumisen vaikeutta ja brittiläisen yhteiskunnan luokkaeroja. Toinen romaani, nimeltään The Understudy, ilmestyi vuonna 2005. Se on ilmestynyt suomeksi vuonna 2014 nimellä Varamies. Teos kertoo näyttelijöistä ja teatterintekemisen vaikeudesta. Romaanin Sinä päivänä saama suurmenestys oli kirjailijalle itselleen taakka. Hän totesi poteneensa viisi vuotta valkoisen paperin kammoa. Uusi teos, romaani nimeltään Yhtä matkaa ilmestyi vuonna 2014. Se on kertomus viisikymppisestä Douglasista, joka yrittää ehkä liikaakin pelastaakseen avioliittonsa.http://www.hs.fi/arviot/kirja/a143170713218 Nicholls käsikirjoitti lokakuussa 2020 Yle TV1:llä alkaneen neliosaisen tv-sarjan Jäähyväisten kesä. == Suomennetut teokset == * Sinä päivänä, 2011, suom. Sauli Santikko (One Day, 2009) * Kaikki peliin, 2012, suom. Sauli Santikko (Starter For Ten, 2003) * Varamies, 2014, suom. Sauli Santikko (The Understudy, 2005) * Yhtä matkaa, 2014, suom. Inka Parpola (Us, 2014) * Suloinen suru, 2019, suom. Antero Tiittula (Sweet Sorrow, 2019) * Melkein perillä, 2024, suom. Oona Nyström (You Are Here, 2024) ==Lähteet== ==Aiheesta muualla== * http://blogit.mtv3.fi/lukupiiri/2011/11/16/sina.paivana- Luokka:Englantilaiset kirjailijat Luokka:Brittiläiset televisiokäsikirjoittajat Luokka:Vuonna 1966 syntyneet Luokka:Elävät henkilöt
Kotkan valokuvakeskus

Kotkan valokuvakeskus yhdistys ry oli vuosina 2005–2018 toiminut alueellinen valokuvakeskus.Rahat ovat loppu — Kotkan Valokuvakeskus lopettaa toimintansa, Kymen sanomat 2.5.2018. Se järjesti näyttelyitä, yleisöluentoja, koulutustapahtumia ja kursseja. Tavoitteena oli esitellä nykyaikaista visuaalista kulttuuria ja valokuvaa monipuolisesti. Pääpaino oli suomalaisessa ja kansainvälisessä valokuvataiteessa. Kotkan Valokuvakeskus yhdistys ry:n perustivat 5. toukokuuta 2005 valokuvataiteilija Juha Metso, taidemaalari Timo Mähönen ja valokuvaaja Olli HaapioHistoria, Valokuvakeskus, viitattu 19.4.2018 (Arkistoitu lähde). Valokuvakeskus toimi Kotkansaarella arkkitehti Kaarlo Könösen suunnittelemassa rakennuksessa vuodelta 1927. Keskus sulki ovensa heinäkuun lopulla 2018 Kotkan Meripäivien päätyttyä. == Toiminta == Keskuksen näkyvintä toimintaa oli näyttelyiden järjestäminen. Niiden vuotuinen lukumäärä oli vakiintunut noin 12 näyttelyn paikkeille. Näyttelyt järjestettiin keskuksen omissa galleriatiloissa. Gallerian lattiapinta-ala oli 180 neliömetriä, joka oli jakautunut kolmeen saliin. Jokaisen salin huonekorkeus on 3,8 metriä. Ripustusseinää on noin 80 metriä. Keskuksen muuta toimintaa olivat luentotilaisuudet ja kurssit. Näitä keskus järjesti yhdessä Kymen kamerat ry:n ja Kotkan taiteilijaseuran kanssa. == Lähteet == * Kotkan valokuvakeskus * Valokuvissa Viipurin historia, Kymen Sanomat 30.1.2013 * Kantasatama ===Viitteet=== == Aiheesta muualla == * Visitkotka.fi * Kotkan valokuvakeskuksen näyttely * Suomen valokuvakeskukset * Kotkan valokuvakeskus sai avustusta, Yle.fi/uutiset Luokka:Kotkan kulttuuri Luokka:Suomalaiset valokuva-alan järjestöt Luokka:Suomen taidegalleriat
Ajan tytär

Ajan tytär on vuonna 1951 julkaistu Josephine Teyn kirjoittama salapoliisiromaani. Teos jäi kirjoittajan viimeiseksi hänen elinaikanaan julkaistuksi kirjaksi. Kirja käsittelee nykyajan poliisin tutkimusta rikoksista, joita Englannin kuninkaan Rikhard III:n väitettiin tehneen. Romaanin nimi on lainaus Francis Baconilta: "Truth is the daughter of time, not of authority." ("Totuus on ajan tytär, ei auktoriteetin.") == Juoni == Scotland Yardin komisario Alan Grant on joutunut sairaalaan katkaistuaan jalkansa. Pitkästyneenä hän kaipaa jotakin älyä vaativaa ajateltavaa. Hänen ystävänsä Marta Hallard ehdottaa, että hänen tulisi ottaa käsittelyyn jokin historiallinen tapaus. Koska Grant on erityisesti kiinnostunut ihmiskasvoista, Hallard tuo kuvia historiallisista henkilöistä, ja Grant kiinnostuukin heti Rikhard III:n muotokuvasta. Grant ylpeilee kyvyllään lukea henkilön olemuksesta, millainen henkilö on kyseessä. Rikhard näyttää hänen silmissään hellältä ja viisaalta mieheltä. Miksi historiankirjat kertovat Rikhard III olleen hirviö ja surmanneen veljensä kaksi poikaa tavoitellessaan Englannin kruunua? Amerikkalaisen opiskelijan avustuksella Grant alkaa tutkia historiankirjojen ja lähteiden avulla Englannin historiaa Rikhard III:n ajalta ja erityisesti 1480-lukua. Hän tutkii Rikhardin elämää ja Towerin prinssien tapausta ja testaa teorioitaan lääkäreiden ja hoitajien kanssa. Tutkittuaan viikkoja historiallisia tietoja ja asiakirjoja hän rikostutkijana tulee siihen tulokseen, että Rikhard III:n maine hirviömäisenä kyttyräselkä-kuninkaana ja murhaajana on pelkkää Tudorien propagandaa Rikhardin mustaamiseksi. ===Syytön vai syyllinen=== Kirjassa esitetyt pääargumentit kuningas Rikhard III:n puolustukseksi: * Rikhard oli laillisesti kuningas, hänellä ei ollut poliittista syytä surmata prinssejä. * prinssien katoamisesta Towerista ei ole todisteita Henrik VII:n noustessa valtaan. * syytteissä, joita Henrik esitti Rikhardia vastaan ei mainita prinssejä, ei murhasyytettä eikä varsinkaan syylliseksi julistamista murhaan. * Henrik ei tuonut prinssien ruumiita esiin julkisen surun ja hautajaisten ajaksi. * prinssien äiti Elisabet Woodville oli koko ajan hyvissä väleissä Rikhardin kanssa. * prinssit olivat suurempi uhka Henrikille, sillä heillä oli kruunuun suurempi oikeus. ==Katso myös== *Kaikkien aikojen 100 parasta rikosromaania == Lähteet == == Aiheesta muualla == * *Review , Tor.com *Review, The Washington Post *Project Gutenberg Canada full text *Website dedicated to Josephine Tey Luokka:Vuoden 1951 kirjat
Lara (osavaltio)

Lara () on Venezuelan osavaltio. Vuonna 2011 siellä oli noin 1,775 miljoonaa asukasta. Laran pääkaupunki on Barquisimeto. Osavaltio on saanut nimensä itsenäisyystaistelija, kenraali Juan Jacinto Laran mukaan. == Lähteet == == Aiheesta muualla == Luokka:Venezuelan osavaltiot
Workshop

Workshop on vuonna 2006 perustettu berliiniläinen minimal technoon ja technoon keskittynyt levy-yhtiö. Workshopin artisteihin kuuluvat mm. Kassem Mosse, Lowtec ja Move D. Workshop julkaisee musiikkia harvakseltaan: yleensä kahden tai kolmen julkaisun vuositahtia. == Lähteet == == Aiheesta muualla == * http://www.workshopsound.com/ Luokka:Saksalaiset levy-yhtiöt